《有感》
明代·朱应辰

寥落无堪过半生，三年假馆未归耕。
且从五斗了朝夕，不与群儿相送迎。
照眼梅花情思好，负暄鸟雀羽毛轻。
柴门近对清江曲，坐见晚潮来复平。

作者简介：初苏州府吴江人，字文奎，号寄翁。少事举业，旋弃去。从杨铁崖学古文。洪武初应诏起，乞近地养亲，为本郡儒学训导，改江阴。博学多伎能，篆籀法古，亦善白描人物。有《漱芳集》。